Ռուբեն Կարապետյան (դիվանագետ)

Ռուբեն Կառլենի Կարապետյան (սեպտեմբերի 10, 1963(1963-09-10), Երևան, Հայկական ԽՍՀ, ԽՍՀՄ), դիվանագետ, պատմաբան։ ՀՀ Արտակարգ և լիազոր դեսպան, պատմական գիտությունների դոկտոր, պրոֆեսոր։


== Կենսագրություն ==
Ռուբեն Կարապետյանը ծնվել է 1963թ. սեպտեմբերի 10-ին՝ Երևանում։ Ավարտել է Ա․Չեխովի անվան համար 55 դպրոցը։ Տիրապետում է անգլերեն, արաբերեն, իտալերեն և ռուսերեն լեզուների։ Ամուսնացած է, ունի մեկ դուստր և թոռնիկ։


=== Կրթություն ===
1980-1986 թվականներին սովորել է Երևանի պետական համալսարանի Արևելագիտության ֆակուլտետում, ստացել է մագիստրոսի կոչում՝ արաբերեն լեզու և գրականություն մասնագիտությամբ։ 
1993 թվականի փետրվարից հուլիսը Լիբանանում` Բեյրութի Հայկազեան համալսարանում անցել է Քաղաքագիտության հատուկ դասընթաց /Intensive Political  Science Course: 1994 թվականի մայիսից օգոստոսը Միացյալ Թագավորությունում` Օքսֆորդի, Լիդսի, Էդինբուրգի համալսարաններում մասնակցել է դիվանագիտություն և միջազգային իրավունք թեմաներով Դիվանագիտական դասընթացների /Diplomats Course/:
1999 թվականին ՀՀ ԳԱԱ Արևելագիտության ինստիտուտում պաշտպանել է գիտական թեզ «Սիրիա-ամերիկյան հարաբերությունները․ 1967-1996թթ.» թեմայով` ստանալով պատմական գիտությունների թեկնածուի աստիճան։ 
2009 թվականին  ստացել է պատմական գիտությունների դոկտորի աստիճան՝ «Սիրիայի տեղն ու դերը արաբ-իսրայելական հակամարտությունում 1946- 2000թթ.» թեմայով գիտական ատենախոսության պաշտպանության համար։


=== Աշխատանքային գործունեություն ===
1986-1988 թվականներին՝  ավագ տեսուչ, արտաքին կապերի բաժին,   Երևանի պետական համալսարան (ԵՊՀ)՝ արտասահմանյան բուհերի միջև համագործակցության  ուղղությամբ երկկողմ համաձայնագրերի իրականացման գիտական պատասխանատու։1988-1992 թթ․՝  օտարերկրյա ուսանողների բաժանմունքի պետ, ԵՊՀ արտաքին կապերի բաժին։1993-1994 թթ․՝  կցորդ, Առաջին Եվրոպական վարչություն, ՀՀ ԱԳՆ։1994-1995 թթ․՝ երրորդ քարտուղար, Երկրորդ Եվրոպական վարչություն, ՀՀ ԱԳՆ։1995 թ․՝ երկրորդ քարտուղար, Բուլղարիայում ՀՀ դեսպանություն։1996-1997 թթ․՝ երկրորդ քարտուղար (հյուպատոս), Հունաստանում ՀՀ դեսպանություն։1997-1999 թթ․՝ առաջին քարտուղար (փոխդեսպան), Հունաստանում ՀՀ դեսպանություն։1999-2000 թթ․՝ աշխատակազմի ղեկավար, ՀՀ ԱԳՆ։2000-2004 թթ․՝ վարչության պետ, ՀՀ ԱԳՆ Ասիայի, Օվկիանիայի և Աֆրիկայի վարչություն։2004-2009 թթ․՝ ՀՀ Արտակարգ և լիազոր դեսպան, Եգիպտոսի Արաբական Հանրապետություն։2005-2019 թթ․՝ դեսպան, համատեղության կարգով Մարոկկոյում, ՀԱՀ-ում, Եթովպիայում, Լիբիայում և Սուդանում (նստավայրը՝ Կահիրե)։2008-2009 թթ․՝ ՀՀ լիազոր ներկայացուցիչ, Արաբական պետությունների լիգա։2008-2009 թթ․՝ ՀՀ մշտական դիտորդ, Աֆրիկյան միություն։2009-2013 թթ․՝ ՀՀ Արտակարգ և լիազոր դեսպան, Իտալիայի Հանրապետություն։
2010-2013 թթ․՝ ՀՀ դեսպան, համատեղության կարգով  Սլովենիայում, Խորվաթիայում, Մալթայում  և Պորտուգալիայում  (նստավայրը՝ Հռոմ)։2013 թվականից զբաղեցնում է Հայ-իտալական «Դադիվանք» հիմնադրամի հոգաբարձուների խորհրդի նախագահի պաշտոնը։
2019-2020 թթ. զբաղեցրել է ՀՀ ԱԳ նախարարի խորհրդականի պաշտոնը։
2020-2022 թթ.՝ ՀՀ նախագահի դիվանագիտական խորհրդական։


=== Գիտահետազոտական և մանկավարժական գործունեություն ===
Ռուբեն Կարապետյանը սկսել է դասավանդել ԵՊՀ արևելագիտության ֆակուլտետի արաբագիտության ամբիոնում 1999 թվականի սեպտեմբերից։
2003-2004 թվականներին՝ ՀՀ ԳԱԱ Արևելագիտության ինստիտուտի նորաստեղծ Հարավարևելյան Ասիայի երկրների բաժնի վարիչ (ԱԳՆ-ում համատեղության կարգով)։
Արտերկրում դիվանագիտական ծառայության ավարտից հետո 2013թ. սեպտեմբերից մինչև 2015 թվականը շարունակել է դասախոսել ԵՊՀ Արևելագիտության ֆակուլտետի, արաբագիտության ամբիոնում։ 
Ռուբեն Կարապետյանը 2014թ. սեպտեմբերից մինչ օրս դասավանդում է Հայ-ռուսական (սլավոնական) համալսարանում։ Նույն համալսարանի Իրավունքի և քաղաքականության ինստիտուտի, Միջազգային հարաբերությունների և համաշխարհային քաղաքականության ամբիոնի պրոֆեսոր է։ 
2016-2019 թվականներին՝ ՀՀ ԳԱԱ Պատմության ինստիտուտի տնօրենի խորհրդական միջազգային համագործակցության հարցերով և «Ընդհանուր պատմության» բաժնի առաջատար գիտաշխատող։ 

Հայ-ռուսական համալսարանի, Իրավունքի և քաղաքականության ինստիտուտի գիտական խորհրդի անդամ է։ 
2019 թ․ Ռուբեն Կարապետյանին շնորհվել է Հայ-ռուսական համալսարանի պատվավոր պրոֆեսորի կոչում։ 
2019-2020թթ. եղել է ԵՊՀ Հոգաբարձուների խորհուրդի անդամ։
ՀՀ  ԳԱԱ  «Լրաբեր Հասարակական գիտությունների» ամսագրի խմբագրական խորհրդի անդամ է։
2011 թվականից Հռոմի Աշխարհաքաղաքական ուսումնասիրությունների և Հարակից գիտությունների  ինստիտուտի (Istituto di Alti Studi in Geopolitica e Scienze Ausiliare, IsAG)   միջազգային գիտական կոմիտեի անդամ է։  
ԵՊՀ արևելագիտության ֆակուլտետի «Արևելագիտության հարցեր» /Journal of Oriental Studies/ եւ «Արաբագիտական ուսումնասիրություններ» /Journal of Arabic Studies/ գիտական պարբերականների խմբագրական խորհուրդների անդամ է։ Ռ.Կարապետյանը ղեկավարել է  հինգ ասպիրանտների թեկնածուական ատենախոսությունները՝ ՀՀ ԳԱԱ Արևելագիտության և պատմության ինստիտուտներում։
Տարբեր դասախոսություններով հանդես է եկել Եգիպտոսի, Լիբանանի, Սիրիայի, Իտալիայի համալսարաններում։ 
Հեղինակ է 7 մենագրությունների և երեք տասնյակից ավելի գիտական հոդվածների։ Ինչպես նաև, ՀՀ ԿԳՄՍ նախարարության կողմից երաշխավորված ԲՈՒՀ-երի ուսանողների համար «Արաբական երկրների նոր և նորագյուն պատմություն» բուհական առաջին դասագրքի հեղինակն է։ (գրքի հղումը՝ http://publishing.ysu.am/hy/1579238485  Երևան, ԵՊՀ հրատարակչություն)․ 


== Ծանոթագրություններ ==